CD4

CD4 (forkortelse for cluster of differentiation 4) er et glykoprotein uttrykt på overflaten av T-hjelperceller, regulatoriske T-celler, monocytter, makrofager og dendrittiske celler. Molekylet ble oppdaget på slutten av 1970-tallet og var opprinnelig kjent som leu-3 og T4 (etter OKT4 monoklonalt antistoff som reagerte med det), før det ble kalt CD4 i 1984. Hos mennesker er CD4-proteinet kodet av CD4-genet.

CD4 er en koreseptor som bidrar til at T-cellereseptoren kan kommunisere og bli aktivert av en antigenpresenterende celle, som en dendrittisk celle eller en makrofag.

T-hjelpercellene er ofte beskrevet som CD4-positive celler, i kort CD4+. Dette står i kontrast til T-drepercellene som har glykoproteinet CD8 på membranoverflaten og derfor blir skildret som CD8+-celler. 

HIV-1-viruset benytter CD4 som ankerpunkt når viruset skal komme seg inn i cellen. 

Kategori:Immunologi